open-index/open-wikipedia-markdown huggingface dataset:
Kinoya kraftverk

**Kinoya kraftverk** er et oljekraftverk på Fiji i Stillehavet, og kan også fyres på biobrensel. Det har en installert produksjonskapasitet på 29,6 MW, fordelt på 4 like store turbiner. Anlegget ble fornyet med endelige turbiner og stod ferdig i 2005, mens et eksisterende kraftverk på stedet ble reservekraftverk. Brenselkilden er dieselolje eller biobrensel. Anlegget drives av selskapet Fiki Power Services.

## Eksterne lenker
* IndustCards – «Diesel and Gas-Engine Power Plants in Oceania».
Fauskanger

**Fauskanger** er et tettsted nord i Askøy kommune i Hordaland. Lokalt brukes gjerne inndelingen *Lille Fauskanger* og *Store Fauskanger*.

I Fauskangerpollen er det bevart naust i stein helt fra begynnelsen på 1800-tallet. 

Fauskanger barne- og ungdomsskole er bygdas største arbeidsplass, den nye skolen stod ferdig i 2013. For øvrig preges området av landbruk.

## Referanser
Sørgekåpe (band)

**Sørgekåpe** er et norsk rock/progrock-band fra Askim og Spydeberg i Indre Østfold.
## Historie
Askimbandet ble stiftet i 2007 og debuterte på kraftfestivalen i 2008. I 2009 spilte bandet blant annet på Ukjentfestival i Sarpsborg, varmet opp for Valentourettes og spilte på Momarkedets store scene. Sørgekåpe er karakterisert ved sin harde og melankolske musikk.

## Diskografi
### ''Sinnsrøver'' (2010)
Bandet utga debutskiven *[[Sinnsrøver]]* 9. august 2010 i samarbeid med Kai Andersen, som blant annet har vært produsent for Madrugada, Big Bang og DumDum Boys. Det ble spilt inn i Andersens studio, Athletic Sound i Halden. Albumet er spilt inn på analogt utstyr og tape. Med sanger som «Elsker» og «Kald Romantikk» beveger musikken seg i progressive retninger, med orientalske modale skalaer og skeive taktarter. Andre sanger er mer blues- og hardrockpreget.

### ''Direktøren'' (2012)
Bandets andre album, *Direktøren*, ble gitt ut 9. mars 2012. Det ble produsert av Alex Møklebust, vokalist i Seigmen. Trommene ble spilt inn i Athletic Sound, mens resten ble spilt inn i Møklebusts studio 13 Studio i Tønsberg. Dette albumet har en tyngre og mørkere sound enn *Sinnsrøver*. Sanger som «Direktøren» og «Predikant» representerer albumets tyngste side. Sanger som «Rom 13» og «Teater» består av dystre melodier og tekster. Tittelsporet ble også lansert med en musikkvideo, som ble filmet i turbinhallen på Kykkelsrud kraftverk.

### ''Intelligent Kjærlighet'' (2015)
Album nummer tre, *[[Intelligent Kjærlighet]]*, ble gitt ut 15. mai 2015. Dette albumet ble også produsert av Møklebust, og spilt inn i Room 13 Studio. I tidsrommet august til november ble trommeslager Torgeir Reiten erstattet av Eiliv Sagrusten, bassist Hans Christian Hjort med Lars Brynjar Pettersen, og synthist Ole Erik Furu med gitarist Henning Bergquist Ruud.

### «2 Engler» (2015)
10. desember 2015 slapp bandet ny singel, «2 Engler», med Kjell Undheim fra Ingenting som gjestevokalist. Den ble produsert av Lars Voldsdal, i studioet Velvet Recording i Spydeberg. Det ble også filmet musikkvideo til singelen.

## Medlemmer
* Kim Georg Lunde &ndash; vokal (2007&ndash;)
* Tor Raymond Pettersson &ndash; gitar og vokal (2007&ndash;)
* Henning Bergquist Ruud &ndash;  gitar og vokal (2015&ndash;)
* Lars Brynjar Pettersen &ndash; bass (2015&ndash;)
* Eiliv Sagrusten &ndash;trommer (2015&ndash;)

;
;Tidligere medlemmer
* Linn Sørheim &ndash; trommer (2007&ndash;2010)
* Shane Patrick-Connolly &ndash; trommer (2010&ndash;2012)
* Hans Christian Hjort &ndash; bass (2007&ndash;2015)
* Torgeir Reiten &ndash; trommer (2012&ndash;2015)
* Ole Erik Furu &ndash; synth (2014&ndash;2015)

## Diskografi
### Album
* *[[Sinnsrøver]]* (2010)
* *[[Direktøren (album)|Direktøren]]* (2012)
* *[[Intelligent Kjærlighet]]* (2014)

### Singler
* «Frøken Fryd» (2010)
* «Direktøren» (2012)
* «1800» (2014)
* «Tindebestiger» (2015)
* «Gudsforlatt» (2015)
* «Sex» (2015)
* «2 Engler» (2015)

## Eksterne lenker
* Sørgekåpe på NRK Urørt
Oslo Improvisasjonsteater

**Oslo Improvisasjonsteater** ble stiftet i 2002. Gruppa spilte ukentlige improteaterforestillinger på Dattera til Hagen i Oslo fram til sommeren 2009. De spilte også forestillinger på Onkel Donald og Album bar. De besøkte ofte Stockholms Improvisationsteater og spilte også forstillinger på Chicago Improv Festival. Gruppa spilte både kortform og langform improvisasjonsteater. På slutten bestod gruppa av åtte profesjonelle skuespillere og en musiker. Oslo Improvisasjonsteater holdt kurs både for amatører og for næringslivet.  

## Eksterne lenker
*
Ragnvald Olsen (skøyteløper)

:*for [[Bryting|bryteren]] Ragnvald Olsen, se [[Ragnvald Olsen (bryter)]]*

**Ragnvald Olsen** (født 20. september 1903, død 1. juni 1973) var en norsk skøyteløper. Han representerte Oslo Skøiteklub.

Olsen tok bronse i NM på skøyter, allround i 1927 og 1929. Hans beste internasjonale resultat var femteplass i VM på skøyter, allround i 1925.

## Personlige rekorder på skøyter

## Internasjonale mesterskap på skøyter
Allround-VM på skøyter deltatt 3 ganger.
* Oslo B. 1925, Trondheim Ø. 1926 og på Oslo Fr. 1929.
** Beste resultat 5.-plass sammenlagt i Oslo på Bislett i 1925.

EM på skøyter deltatt i 3 EM. 
* Kristiania <small>(nåværende Oslo)</small> Fr. 1924, Stockholm Öst. 1927, og på Oslo Fr. 1928.
** Beste resultat 9.-plass sammenlagt i Kristiania (nåværende Oslo) på Frogner i 1924.

## Referanser


## Eksterne lenker
* 

*  Ragnvald Olsen på www.ISU.html.infostradasports.com sine nettsider. (distanseresultater)
*  Ragnvald Olsen på The-Sports.org (noen resultater)
Kortvinget granbukk

**Kortvinget granbukk** (*Molorchus minor*) er en bille som tilhører familien trebukker (Cerambycidae). Denne karakteristiske arten er vanlig på Østlandet i Norge.

## Utseende
En liten til middelsstor (6–16&nbsp;mm), spinkel, brun trebukk med forkortede dekkvinger. Arten kan bare forveksles med den beslektede *[[Molorchus umbellatarum]]*, men kan nokså lett kjennes på at antennenes tredje ledd er meget langt, omtrent så langt som pronotum. Hos *M. umbellatarum* er det under halvparten så langt. Antennene er ganske tynne og tydelig lengre enn kroppen. Kroppen er ganske jevnbred. Hodet er forholdsvis stort og bredt, pronotum litt lengre enn bredt, hvelvet med et par sideknøler litt bak midten. Dekkvingene er rødbrune  og dekker unde halvparten av bakkroppen, de tynne flygevingene kan ikke foldes inn under dekkvingene og ligger foldet over resten av bakkroppen. Beina er lange, lårene sterkt kølleformede, ellers slanke.

## Levevis
Larven utvikler seg i tynne, døde greiner av gran, sjeldnere furu, helst døde greiner som fortsatt henger på levende trær. Larveutviklingen tar to år. De voksne billene er klekkes om høsten, men overvintrer inne i puppekammeret og kommer ikke fram før neste vår. De besøker gjerne blomster.
 
## Utbredelse
Den er utbredt over det meste av den palearktiske sone. I Norge er den østlig og finnes nord til Troms, men ikke ved kysten. Den mangler helt på Vestlandet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Molorchini 
******** kortvinget granbukk, *Molorchus minor* (Linnaeus, 1758)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Molorchus minor''

## Eksterne lenker
*
Belgia under Sommer-OL 1980

**Belgia under Sommer-OL 1980**. Femtini sportsutøvere, førtitre menn og seksten kvinner fra Belgia deltok i ti sporter under Sommer-OL 1980 i Moskva. Belgia kom på 23.-plass med tre sølv- og tre bronsemedaljer. De støttet USAs boikott av lekene gjennom, som en rekke andre nasjoner, å konkurrere under OL-flagget.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Ragnvald Olsen (bryter)

**Ragnvald Engelhardt Olsen** (født 27. august 1897 i Kristiania, død 1. september 1948 i Oslo) var en norsk bryter. Han representerte Fagforeningens Idrettslag.

Olsen deltok for Norge under Sommer-OL 1924 i Paris med en delt femteplass i vektklassen Bantamvekt (58 kg). 

## Eksterne lenker
*
Kypros under Sommer-OL 1980

**Kypros under Sommer-OL 1980**. Fjorten sportsutøvere, tolv menn og to kvinner fra Kypros deltok i tre sporter, judo, seiling og svømming under Sommer-OL 1980 i Moskva. Det var første gangen Kypros deltok i et sommer-OL, de vant ikke noen medaljer.

## Medaljer

     
## Eksterne lenker
* Resultater og profilside  på sports-reference.com
Libya under Sommer-OL 1980

**Libya under Sommer-OL 1980**. 29 sportsutøvere fra Libya deltok under Sommer-OL 1980 i Moskva. Det var tredje gangen Libya deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Danmark under Sommer-OL 1980

**Danmark under Sommer-OL 1980**. Femtiåtte sportsutøvere fra Danmark deltok i flere sporter under Sommer-OL 1980 i Moskva. Danmark kom på 16.-plass med to gull- en sølv- og to bronsemedaljer. De støttet USAs boikott av lekene gjennom, som en rekke andre nasjoner, å konkurrere under OL-flagget.  

## Medaljer

## Medaljevinnerne

## Eksterne lenker
* Resultater og profilside  på sports-reference.com
Cerambyx cerdo

**Stor eikebukk** (*Cerambyx cerdo*) er en meget stor bille som tilhører familien trebukker (Cerambycidae). I Norden finnes arten nå bare på én lokalitet på Öland i Sverige. Den er fredet.

## Utseende

En stor (svenske eksemplarer 40–53&nbsp;mm, søreuropeiske gjerne noe mindre), slank, svart trebukk. Den er den største nordiske tømmerbukken, bare *[[Ergates faber]]* blir omtrent like stor av trebukkene som forekommer i Nord-Europa. Dekkvingenes spiss er mørkt rødbrun, ellers er den svart. Antennene er kraftige, hos hannen mye lengre enn kroppen, hos hunnen omtrent så lange som kroppen. Hodet er fremstrakt med ganske store kjever (mandibler). Pronotum er bredere enn langt, blankt, knudrete og med pigger på sidene. Dekkvingene har markerte, rettvinklede skuldre, er svakt tilsmalnende bakover og har en læraktig overflate. Beina er temmelig lange. Larven er opptil 8 centimeter lang og 2 centimeter bred, hvit med tre par velutviklede bein, en gul hodekapsel og svarte munndeler.

## Levevis

Larvene utvikler seg i skadede partier av grove, fortsatt levende eiker. Trærne bør helst være soleksponerte. Larven lever først under barken, men gnager seg så inn i veden. Den kan også gå inn i levende ved. Det er publisert tilfeller av at denne arten har klekket fra cognac-fat av eik, har gått inn og lagt seg selv på sprit, fatene må i så fall være forholdsvis nye. Larveutviklingen tar fire til fem år. Den utvokste larven bygger et puppekammer og forsegler dette med et lokk av kalk. Her forvandler den seg til en puppe, og etter omtrent seks uker, på høsten, klekkes den voksne billen. Denne overvintrer i puppekammeret og kommer først fram neste vår. De voksne billene er aktive det meste av sommeren og flyr i solskinn eller løper omkring på eikestammene, denne store og tunge arten er overraskende kjapp. Samme eiketre kan trolig brukes av arten i minst 100 år om det får stå i fred. 
 
## Utbredelse

I Nord-Europa finnes arten etter alt å dømme bare på lokaliteten Halltorps hage på Öland, der den er kjent fra mer enn 150 år tilbake. Hele bestanden er knyttet til et titalls gamle eiker. Tidligere var den noe mer utbredt i Sør-Sverige. Lenger sørover i Europa er arten noe vanligere, slik at den enkelte steder blir oppfattet som et skadedyr. Den finnes også i Nord-Afrika og østover til Iran.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Cerambycini 
******** stor eikebukk, *Cerambyx cerdo* Linnaeus, 1758

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Cerambyx cerdo''

## Eksterne lenker
*
Finland under Sommer-OL 1980

**Finland under Sommer-OL 1980**. 105 sportsutøvere, nittini menn og seks kvinner fra Finland deltok i seksten sporter under Sommer-OL 1980 i Moskva. Finland kom på tolvteplass med tre gull- en sølv- og fire bronsemedaljer. Peter Tallberg var Finlands flaggbærer under åpningsseremonien.

## Medaljer

## Medaljevinnerne
    

## Eksterne lenker
* Resultater og profilside  på sports-reference.com
Hellas under Sommer-OL 1980

**Hellas under Sommer-OL 1980**. Førtitre sportsutøvere, førti menn og tre kvinner fra  Hellas deltok i åtte sporter under Sommer-OL 1980 i Moskva. Hellas kom på 22.-plass med en gull- og to bronsemedaljer.

## Medaljer

## Medaljevinnerne
    

## Eksterne lenker
* Resultater og profilside  på sports-reference.com
Cerambyx scopolii

**Liten eikebukk** (*Cerambyx scopolii*) er en bille som tilhører familien trebukker (Cerambycidae). I Norge er den bare funnet i Aust-Agder.

## Utseende
En ganske stor (17–28&nbsp;mm), slank, svart trebukk. Den kan ligne på et lite eksemplar av eikebukken (*Cerambyx cerdo*) men kan kjennes på at dekkvingene er helt svarte (ikke rødbrune i spissen) og at pronotum er ganske matt. Antennene er kraftige, betydelig lengre enn kroppen hos hannen, omtrent så lange som kroppen hos hunnen. Pronotum er nærmest sekskantet sett ovenfra, med markerte, spisse knøler på sidene. Overflaten har en spesiell struktur med bølgete tverr-ribber og virker ganske matt. Dekkvingene har markerte, rettvinklede skuldre, bak disse er de parallellsidige. Overflaten er læraktig. Beina er nokså lange og svarte.

## Levevis
Larvene utvikler seg i nylig dødt virke av ulike løvtrær, blant andre hassel, eik, bøk og bjørk. Larvene lever først under barken, men gnager seg etter hvert inn i veden. Larveutviklingen tar to-tre år, når larven er fullvokst gnager den ut et puppekammer og forsegler det med et lokk av kalk. De voksne billene klekkes om høsten, men overvintrer inne i puppekammeret og kommer først fram neste vår. Man kan finne dem på blomster i juni-juli.

## Utbredelse
Arten er utbredt i Nord-Afrika og i Europa nord til det sørligste Skandinavia. I Norge er den bare funnet i Aust- og Vest-Agder, der den imidlertid synes å ha levedyktige bestander langs kysten.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Cerambycini 
******** liten eikebukk, *Cerambyx scopolii* Fuessly, 1775

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Cerambyx scopolii''
## Eksterne lenker
*
Island under Sommer-OL 1980

**Island under Sommer-OL 1980**. Ni sportsutøvere fra Island deltok i tre sporter i Sommer-OL 1980 i Moskva. De vant ingen medaljer.   
 
## Medaljer

## Kilder
* Island under Sommer-OL 1980: Resultater og profilside  på sports-reference.com
Molorchus umbellatarum

***Molorchus umbellatarum*** er en bille som tilhører familien trebukker (Cerambycidae). Det er en sjelden art som til nå er funnet i Østfold og Vestfold i Norge.

## Utseende
En liten (5–8&nbsp;mm), spinkel, mørkbrun trebukk med forkortede dekkvinger. Arten kan bare forveksles med den beslektede kortvinget granbukk *Molorchus minor*, men kan nokså lett kjennes på at antennenes tredje ledd ikke er spesielt langt, mindre enn halvparten langt som pronotum. Hos *M. minor* er det omtrent så langt som pronotum. Dessuten er lårene noe mindre kølleformede enn hos *M. minor*. Antennene er ganske tynne og tydelig lengre enn kroppen. Kroppen er ganske jevnbred. Hodet er forholdsvis stort og bredt, pronotum litt lengre enn bredt, hvelvet med et par sideknøler litt bak midten. Dekkvingene er rødbrune  og dekker unde halvparten av bakkroppen, de tynne flygevingene kan ikke foldes inn under dekkvingene og ligger foldet over resten av bakkroppen. Beina er nokså lange, lårene tydelig kølleformede, ellers middels kraftige.

## Levevis
Larvene utvikler seg i tynne, døde grener av busker og trær i rosefamilien, først og fremst villepletrær. Av en eller annen grunn ser det ut til at den ikke går på dyrkede epletrær. Larveutviklingen tar to år. De voksne billene finnes gjerne på blomster i juni-juli.
 
## Utbredelse
Den er utbredt i Europa, mot øst til Kaukasus, mot nord til Sør-Skandinavia. I Norge er arten først nylig oppdaget, og til nå bare funnet i Vestfold og Østfold.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Molorchini 
******** *Molorchus umbellatarum* (Schreber, 1759) (synonym *[[Glaphyra umbellatarum]]*)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Molorchus umbellatarum''

## Eksterne lenker
* 
* Bilde av arten
Irland under Sommer-OL 1980

**Irland under Sommer-OL 1980**. Førtisju sportsutøvere, førtifire menn og tre kvinner fra Irland deltok i elleve sporter under Sommer-OL 1980 i Moskva. De kom på delt 31.-plass med en sølv- og en bronsemedalje. De støttet USAs boikott av lekene gjennom, som en rekke andre nasjoner, å konkurrere under OL-flagget.  

## Medaljer

## Medaljevinnerne

## Eksterne lenker
* OL-resultater på Sports-reference.com
Luxembourg under Sommer-OL 1980

**Luxembourg under Sommer-OL 1980**. Tre sportsutøvere fra Luxembourg deltok i tre sporter under Sommer-OL 1980 i Moskva. Det var femtende gangen Luxembourg var med i et sommer-OL, de vant ikke noen medalje. De støttet USAs boikott av lekene gjennom, som en rekke andre nasjoner, å konkurrere under OL-flagget.  

## Medaljer

## Kilder
* Luxembourg under Sommer-OL 1980: Resultater og profilside  på sports-reference.com
Moskusbukk

**Moskusbukk** (*Aromia moschata*) er en bille som tilhører familien trebukker (Cerambycidae). Den finnes i Sør-Norge.

## Utseende

En stor (20–34&nbsp;mm) og slank, metallgrønn trebukk. Arten kan ikke forveksles med noen annen nordisk bille. Antennene er noe lengre enn kroppen hos hannen, litt kortere enn kroppen hos hunnen. Hodet er fremstrakt og forholdsvis lite. Pronotum er sekskantet sett ovenfra, med to par spisse knøler i midten. Dekkvingene har markerte skuldre og er parallellsidige, med to mer eller mindre tydelige lengderibber på hver vinge. Beina er ganske lange og slanke.

## Levevis
Larvene utvikler seg i stammer av skadede seljer. Larvene lever på grensen mellom levende og død ved, og finnes gjerne i tilknytning til sår i barken, for eksempel forårsaket av trebukken *[[Saperda similis]]*. Andre arter kan dra nytte av moskusbukk-larvenes gnag, for eksempel kan sommerfuglen løvtredreper (*Cossus cossus*) ofte legge egg på seljer angrepet av moskusbukk. De store larvene er ettertraktet mat for hakkespetter. Larveutviklingen tar 3-4 år, det samme seljetreet kan brukes av arten i mange år. Larvene kan trolig bidra til å drepe seljetrær, men siden disse gjerne blir regnet for å være av liten økonomisk verdi er ikke arten regnet som et betydelig skadedyr. De voksne billene kan finnes på blomster i juli-august. Om man plukker dem opp, utsondrer de et moskusaktig luktstoff.

## Utbredelse
Arten er utbredt over det meste av Palearkti. I Norge finnes den i Sør-Norge, på Østlandet og i noen fjordstrøk vestpå.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Callichromatini 
******** moskusbukk, *Aromia moschata* (Linnaeus, 1758)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Aromia moschata''

## Eksterne lenker
*
Nederland under Sommer-OL 1980

**Nederland under Sommer-OL 1980**. 75 sportsutøvere fra Nederland deltok i ti sporter under sommer-OL 1980 i Moskva. Nederland vant en sølv- og to bronsemedaljer og ble nummer 30 på medaljestatistikken. De støttet USAs boikott av lekene gjennom, som en rekke andre nasjoner, å konkurrere under OL-flagget.  

## Medaljer

## Medaljevinnerne

## Kilder
* Resultater og profilside  på sports-reference.com
Portugal under Sommer-OL 1980

**Portugal under Sommer-OL 1980**. Elleve sportsutøvere fra Portugal deltok i seks sporter under Sommer-OL 1980 i Moskva. De vant ikke noen medaljer. De støttet USAs boikott av lekene gjennom å konkurrere under Portugals nasjonale olympiske komités flagg.  

## Medaljer

## Eksterne lenker
* OL-resultater på Sports-reference.com
Gustav Valsvik

**Gustav Valsvik** (født 1993) er en norsk fotballspiller som spiller for .

## Karriere
Fra 2010 til 2014 spilte han for . I juli 2014 ble han solgt til  og skrev under en treårskontrakt med klubben. Han ble solgt til Eintracht Braunschweig 30/7-16.

Valsvik har representert norske aldersbestemte landslag på alle nivåer fra U16 til U23.

Han er yngre bror av tidligere fotballspiller Marius Valsvik. -spilleren Kristoffer Valsvik er lillebroren hans.

### Rosenborg
Den 18. januar 2019 skrev han under en fireårskontrakt med Rosenborg.

Den 22. april 2019 fikk han sin Eliteserie-debut for Rosenborg mot Strømsgodset.

Den 10. august 2019 scoret han sitt første Eliteserie-mål for Rosenborg mot Tromsø.

Den 2. mai 2021 ble han enig med Rosenborg om å terminere kontrakten sin.

#### Stabæk (lån)
Den 5. oktober 2020 ble han lånt ut til Stabæk ut sesongen 2020.

Den 18. oktober 2020 fikk han sin Eliteserie-debut for Stabæk mot Aalesund. Han scoret sitt første Eliteserie-mål for Stabæk i samme kamp.

### Tilbake til Strømsgodset
Den 4. mai 2021 skrev han under en kontrakt med Strømsgodset ut 2023.

## Landslaget
Den 27. mars 2017 fikk han sin første landskamp for  mot .

## Referanser


## Eksterne lenker
*
Malta under Sommer-OL 1980

**Malta under Sommer-OL 1980**. Åtte sportsutøvere, sju menn og en kvinne fra Malta deltok under Sommer-OL 1980 i Moskva. Det var sjuende gangen som Malta deltok i et sommer-OL. De vant ikke noen medaljer.
 
## Medaljer

 
## Eksterne lenker
* Resultater og profilside  på sports-reference.com
Rosalia alpina

**Alpebukk** (*Rosalia alpina*) er en stor og oppsiktsvekkende bille som tilhører familien trebukker (Cerambycidae). Den fantes tidligere i Sør-Sverige, men er nå utdødd i Nord-Europa.

## Utseende
En stor (20–38&nbsp;mm), slank trebukk, umiskjennelig. Den er regnet for en meget vakker art. På farge er den lyst blågrå med svarte flekker, antennene har de innerste 2/3 av hvert ledd blågrå, de ytterste 1/3 svarte med en tett kvast av svarte hår som gjør antennene litt piperenser-aktige. Der er minst så lange som kroppen. Pronotum er bredere enn langt, med rundede ytterkanter og en svart flekk i midten foran. Dekkvingene har markerte, rettvinklede skuldre og er parallellsidige bak disse. Bunnfargen er blågrå, de svarte tegningene noe variable, men gjerne med et par store, ovale sideflekker foran midten, et bredt tverrbånd omtrent i midten og et par små flekker nær spissen. De svarte områdene er smalt kantet med hvitt. Beina er for det meste blågrå.

## Levevis
Larvene lever for det meste i nylig døde trær eller stubber av bøk, men kan også leve i andre løvtrær. Trærne bør være soleksponerte. Larven borer seg dypt inn i veden. Larveutviklingen tar 2-3 år. De voksne billene kan finnes ved vertstrærne i juni-august og besøker også blomster.
 
## Utbredelse
Arten fantes tidligere i Nord-Europa nord til det sørlige Sverige, men er nå utdødd her. De nordligste gjenlevende bestandene er i det sørlige Polen, videre er arten utbredt sørover til Middelhavet, mot øst til Kaukasus. Den er sjelden nesten over alt og fredet i de fleste land der den forekommer.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae  – 145 arter i Europa
******* Stammen Rosaliini 
******** alpebukk, *Rosalia alpina* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7

## Eksterne lenker
*
Sveits under Sommer-OL 1980

**Sveits under Sommer-OL 1980**. Åttiseks sportsutøvere fra Sveits deltok i flere sporter under Sommer-OL 1980 i Moskva. Sveits kom på tolvteplass med to gullmedaljer. De støttet USAs boikott av lekene gjennom, som en rekke andre nasjoner, å konkurrere under OL-flagget.  

## Medaljer

## Medaljevinnerne
Boys from the Blackstuff

***Boys from the Black Stuff*** er en britisk miniserie på fem episoder, opprinnelig sendt på BBC 2 fra 10. oktober til 7. november 1982. 

Serien ble skrevet av Liverpoolfødte Alan Bleasdale som en oppfølger til fjernsynsteateret *The Black Stuff*, som ble sendt i 1980. Den er på nettsiden til British Film Institute beskrevet som «Et høyst originalt tv-drama...et varmt og humoristisk men til sist tragisk blikk på den måten økonomi påvirker vanlige mennesker...Fjernsynets mest komplette dramatiske respons på Thatcheræraen og en svanesang over den maskuline britiske arbeiderklassekulturen. Dette sitatet er i seg selv interessant i og med at mesteparten av seriens manus var ferdig skrevet ett år før Thatcher kom til makten og derfor strengt tatt foregår i et England styrt av Labours statsminister James Callaghan. Serien forbindes allikevel med Thatchers England siden den faktisk ble sendt i hennes regjeringstid.

Serien ble sendt på NRK under navnet «Gutta fra asfaltgjengen» med sendestart søndag 18. september 1983.

## Referanser


## Eksterne lenker
*
Ballygar

**Ballygar** (irsk: *Béal Átha Ghártha*) er en landsby i grevskapet Galway i Irland. Den er lokalisert 19 km fra byen Roscommon langs N63, hovedveien mellom Galway og Roscommon. I henhold til folketellingen i 2016 har landsbyen en befolkning på 687 innbyggere. noe som økte til 689 i 2023.

## Navn
Navnet Ballygar, historisk Beallagarr, kommer fra irske Béal Átha Ghártha. Det kan oversettes tilnærminsvis til *áth*– «vadested» og *béal* – «åpning, tilnærming, munn». Bosetningen har vært et møtepunkt for McDermott-klanen og handelssenteret gjennom århundrene.

## Historie
Ballygar har en lang historie som kjøpstad og senter for handel. Ballygar var dog ikke kjent som bosetning før på 1820-tallet Den ble registrert som et bydistrikt (*townland*) i 1585.

Mot slutten av 1500-tallet var det festning, Ballygar Castle, i bydistriktet. Den 29. juni 1818 ble det etablert et lin- og garnmarked i Ballygar. Fra da utviklet en landsbyen seg raskt. Ved 1840 var Ballygar kjent som en av de beste markedene i området, det ble sagt at det var nest etter Athlone i handelsvolum. Etter hvert som markedet vokste, vokste også etterspørselen etter butikker og boliger. Tjue år etter grunnleggelsen hadde Ballygar 52 hus og en befolkning på 362 innbyggere. Landsbyen ble planlagt på en ryddig måte med en bred hovedgate, markedstorg, og to bakgater for å gi tilgang til baksiden av alle lokaler.

Blant de kjente bygningene på 1800-tallet var markedshuset på sju etasjer på markedsplassen. Den katolske kirke St. Mary’s fra 1857 ved markedsplassen opphørte i 1957. Den protestantiske kirken fra 1856, men ble på 1930-tallet flyttet til Gortanumera og den gjenværende ble den nye katolsk kirke etter  St. Mary’s. Den store broen Grand Bridge ble bygget over en liten bekk. Ballygar Bandstand, en musikktribune eller orkesterstand, ble vedtatt ved et offentlig møte i 2017, og oppfattet som svært passende gitt landsbyens historiske forbindelse med den store orkesterleder og komponist Patrick Sarsfield Gilmore. Landsbyen er også fokus for et karneval.

## Kjente folk fra Ballygar
* Patrick Gilmore (1829–1892), komponist og korps-dirigent
* Mattie McDonagh (1936–2005), gælisk fotballspiller
* Philip Pettit (1945-) irsk filosof og politisk teoretiker.

## Referanser


## Eksterne lenker
* GalwayTourist.com  Turistinformasjon
Khmer-folkets nasjonale frigjøringsfront

**Khmer-folkets nasjonale frigjøringsfront** (forkortet **KPNLF**, engelsk: **Khmer People's National Liberation Front**) var en politisk front som siden 1979 kjempet en motstandskamp mot den vietnamesiske okkupasjonen av Kambodsja. De  vietnamesiske styrkene i Kambodsja ble allment ansett som frigjørere, ettersom de styrtet det folkemorderiske diktaturet under Pol Pot og hans Røde Khmer. KPNLF delte ikke denne oppfatningen, og mente at khmer-folket og vietnameserne var historiske rivaler, og at samarbeid mellom de to landene var umulig, og mange fryktet dessuten at Vietnam ville forsøke å underlegge seg Kambodsja som et trekk i deres kamp for hegemoni i Indokina. KPNLF kjempet, sammen med Røde Khmer og ANS, mot den vietnamesiske okkupasjonen, og ble etterhvert presset nesten fullstendig ut av Kambodsja. Organisasjonen fortsatte sin motstandskamp fra Thailand, men uten resultat. Når Vietnam trakk seg ut i 1988, hadde de installert et regime som av mange ble ansett som en vietnamesisk nikkedukke. Dette regimet, styrt av FUNSK, hadde ved vietnamesisk hjelp etablert seg så sterkt både militært og politisk at ingen opprørsbevegelser lyktes i å styrte dem.

Siden 1995 har partiet vært preget av en innenpolitisk maktstrid, som har ført til at dets omfang har sunket betraktelig.
San Marino under Sommer-OL 1980

**San Marino under Sommer-OL 1980**. Seksten sportsutøvere fra San Marino deltok i fem sporter, friidrett, judo, sykling, vektløfting og skyting under Sommer-OL 1980 i Moskva. Det var femte gangen som San Marino deltok i et sommer-OL, de vant ikke noen medaljer. De støttet USAs boikott av lekene gjennom, som en rekke andre nasjoner, å konkurrere under OL-flagget.  

## Medaljer
Hammersborg torg

**Hammersborg torg** er en plass på Hammersborg i Oslo sentrum, i dag omgitt av høye kontorbygninger fra 1960-årene og to kirker.

## Beliggenhet og bebyggelse

Torget er om lag 100 meter langt og ligger i skråningen ned fra Grubbegata til Møllergata. Midtfeltet på torget er parkeringsplasser.

Ved torget ligger 
* Nr. 1: OBOS' hovedkontor, kontorbygg på nordsiden mellom Grubbegata og nr. 3, ferdig 1964, høybygg med 12 etasjer og mellombygg mot nr. 3 med fire etasjer
* Nr. 3: Kontorbygg mellom nr. 1 og Møllergata, bygget av Oslo Indremisjon, i dag Kirkens bymisjon, ferdig 1965, 12 etasjer
* Nr. 8: Svenska Margaretakyrkan
* Møllergata 39, kontorbygg, også eiet av OBOS
* St. Edmund's Church, Møllergata 30

Utenfor OBOS-bygget står skulpturen «En ny utfordring» av Nils Aas fra 1979, laget i rutsfritt stål og gitt av OBOS. 

## Historie

Hammersborg torg var opprinnelig navn på en åpen plass som lå omtrent der Margaretakyrkan ligger i dag. På torvet sto strøkets vannpost. Mellom torvet og Hospitalsgata ble det allerede da Hammersborg ble bygget ut i 1730-årene bygget en dobbel rad boliger i tre. 

I daværende Nedre Hammersborggaten 11, der torget ligger i dag, bygget aksjeselskapet «Selskabet til Opførelse af Arbeiderboliger», stiftet i 1851, en gård (populært kalt «Bolig’n») som sto ferdig i 1852. Den hadde 45 ett- og toromsleiligheter i fem oppganger og var tegnet av arkitekt P. H. Holtermann. Cirka 250 mennesker flyttet inn. Dette var den første sosiale boligbygging i Oslo, og initiativet kom fra politimester Frederik Jacob von Munthe af Morgenstierne. Gården ble revet i 1962.

Den nåværende plassen ble etablert da OBOS' forretningsbygg ble fullført i 1964. 

Hammersborg torg ble rehabilitert i 1999.

## Bilder
 

File:Hammersborg torg.JPG|Torget sett fra hjørnet av Møllergata 39
Fil:Hammersborg torg 7.jpg|Hammersborg torg 7, ca. 1890.
File:Andreas Ludvig Søborg - Hammersborg torg. Trefoldighets=Kirken med Omgivelser. - Skilling-Magazin 1877 - Oslo Museum - OB.02761 (cropped).jpg|Torvet 1877. Xylografi av Andreas Ludvig Søborg. Eie: Oslo museum
File:Hammersborg arbeiderboliger 1851.jpg|Arbeiderboligene, bygget i upusset mur.
File:Hammersborg kart 1860.jpg|Kart fra 1860 som viser plasseringen av det gamle torvet.


## Referanser
	

## Litteratur
* 

## Eksterne lenker
* 
*
Jason Derulo

**Jason Derulo** (født **Jason Joel Desrouleaux**, 1989) er en amerikansk sanger innenfor sjangrene pop, hiphop og RnB. Han er blant annet kjent for sanger som «Whatcha Say», «In My Head», «It Girl», «Colors», «Wiggle», «Talk Dirty» «Trumpets», «Savage Love» og «Want to Want Me»

Derulo vant blant annet finalen i TV-programmet *Show at the Apollo* i 2006. Han skrev sin første sang da han var 8 år, og da han var 16 skrev Jason sanger for blant andre Lil Wayne og Birdman. Derulo ble oppdaget av musikkprodusenten J.R. Rotem, og ble signert som en låtskriver. Derulo og Rotem skrev over 300 sanger sammen til debutalbumet hvor de valgte ut ni sanger til albumet. Etter at J.R. Rothem skaffet ham en platekontrakt hos Warner Brothers Records. 4. august 2009 slapp Jason debutalbumet *Jason Derulo* med sangen «Whatcha Say» sangen toppet den amerikanske hitlisten Billboard november 2009, det gjorde Jason Derulo til den første artisten i Amerikansk hit list historie, som debuterer sin første sang som nr 1, dette satte fart på Jason Derulos sangkarriere, Jason promoterte albumet ved å bli med på Lady Gagas verdensturne. I 2012 fulgte Jason Derulo med albumet *Future History*, i 2013 ga han ut et tredje album *Tattoos* (kalt *Talk dirty* i USA) som sendte ham til topplisten verden over med sangene «Talk Dirty» og «Wiggle». Jason Derulos fjerde album *Everything is 4* kom ut i 2015.

## Referanser


## Eksterne lenker
* 
* 
* 
*
Armée Nationale Sihanoukiste

**Armée Nationale Sihanoukiste** (forkortet ANS) var en væpnet gren i det kambodsjanske partiet FUNCINPEC. Siden 1979 fungerte bevegelsen som en motstandsgren mot Vietnams okkupasjon av Kambodsja, og styrken ble offisielt etablert i 1981. Til tross for at bevegelsen snart ble tvunget ut av Kambodsja, fortsatte den sin kamp fra Thailand, sammen med Røde Khmer, KPNLF og de thailandske styrkene. Denne kampen var resultatløs, og det lyktes dem ikke å styrte den vietnamesisk-støttede FUNSK-regjeringen, som hadde etablert en folkerepublikk i Kambodsja.

Organisasjonene vokste betydelig mellom 1986 og 1987, takket være betydelig støtte fra ASEAN-landene og Folkerepublikken Kina. Bevegelsen gav i denne perioden slipp på sin kommunistiske ideologi og ble den mest betydelige ikke-kommunistiske motstandsbevegelsen i Kambodsja.

Det er ingen klare tall på antallet stridende personell i bevegelsene, men de mest troverdige tallene ligger mellom 7&nbsp;000 og 11&nbsp;000 soldater.
Point of Ayre

* *Ikke til å forveksles med [[Point of Ayr]] i [[Wales]] og [[Point of Ayre (Orknøyene)|Point of Ayre]] på [[Orknøyene]].*

**Point of Ayre** er det nordligste punktet på Man i Irskesjøen. Det ligger på nordenden av Ramsey Bay, 10 km nord for byen Ramsey. Man kan kjøre fram til punktet på vegen A16 i Bride. Punktet er også det sted på Man som ligger nærmest det britiske fastlandet, og ligger 26 km sør for Burrow Head i Skottland.

Navnet *Ayre* kommer fra det norrøne ordet *Eyrr* i betydningen grusbank. Sterk strøm utenfor kysten fører til en evig endring i oppbyggingen av grus og rullestein, noe som betyr at kystlinjen bokstavelig endrer form med flo og fjære.

Den betydelig forskjellen mellom flo og fjære ved Point of Ayre har gitt gode fiskemuligheter fra stranden. Mange besøkende blir tiltrukket av det vakre dekket av gulltorn og lyngen som omgir fyrtårnet. Det blander seg med sanddynene som strekker seg sørvest og gir dekke for sjeldne blomster og danner en del av Mans naturreservat. Et utstrakt mangfold av land- og sjøfugler besøker området året rundt, det samme gjør også et antall gråsel.

## Fyrtårnet
Fyrtårnet på Point of Ayre er det eldste fyrtårnet på Man. Det ble tegnet og bygget av Robert Stevenson, bestefar av den kjente forfatteren Robert Louis Stevenson, og tårnet ble første gang tent i 1818. Lyset har en nominell utstrekning på 27 km ved en høyde på 32 meter. Fyrtårnet som er 30 meter høyt er malt med to karakteristiske røde bånd, og lyset kan bli klart sett på tvers over havet i sørvestlige Skottland. 

På grunn av de stadige endringene og ansamling av grus fra havstrømmene ble et mindre lys (til daglig referert til som *winkie*) bygget 231 meter på sjøsiden av hovedtårnet i 1899. Dette lyset ble plassert ytterligere 77 bortenfor i samme retning av samme årsak i 1950.

Fyrtårnets bygninger og eiendom har vært i privat eie siden 1993 da fyrtårnet ble helautomatisert. Lyset blir fortsatt drevet av skotske Northern Lighthouse Board i Edinburgh. I august 2005 ble tåkesignalet ved fyrtårnet avviklet grunnet påliteligheten og tilgjengeligheten av GPS og moderne sjøfartssporingssystemer.

## Eksterne lenker
* Northern Lighthouse Board: Point of Ayre – historie om fyrtårnet  (engelsk)
* Navnet Ayre i Skottland (engelsk)
EM på skøyter 1990

**EM på skøyter 1990** ble avholdt den 19., 20.  og 21. januar 1990 i Thialf i Heerenveen, Nederland. Teknisk arrangør var det nederlandske skøyteforbundet ved lokalarrangøren Koninklijke IJsvereinigin Thialf.

Det var første gang europamesterskap ble arrangert både for damer og herrer på samme sted samtidig. Tittelforsvarer for damer fra året før i Vest-Berlin var Gunda Kleemann og for herrer i Göteborg Leo Visser. Gunda Kleemann forsvarte tittelen, mens Bart Veldkamp vant sitt første europamesterskap.

## Kvinner
### Deltagelse
Det 15. europamesterskapet for kvinner ble arrangert for femte gang (1970, 1981, 1982 og 1983) i Heerenveen. Det var første gang det ble arrangert innendørs. 

### Medaljer
;Sammenlagtmedaljer

;Distansemedaljer

### Sammenlagt
Tall bak navn er antall deltagelser i mesterskapet.

*NCxx er ikke kvalifisert til den avsluttende siste 5 000 meteren

## Menn
### Medaljer
;Sammenlagtmedaljer

;Distansemedaljer

### Sammenlagt

*NCxx er ikke kvalifisert til den avsluttende siste 10 000 meteren 

## Norsk støtteapparat
;Ledere, trenere og øvrig støtteapparat for den norske troppen.
* Johs Grimseth og Finn Hodt (begge lagledere).
* Hans Trygve Kristiansen (trener menn), Tom Erik Oxholm (trener kvinner).
** Johnny Høgseth (fysioterapeut).

## Referanser




## Kilder
* Norges Skøyteforbund Årbok 1988–1990 (1. april 1988 – 31. mars 1990) side 46 (løperrepresentasjon og ledere) og 146 (resultater og arrangører).
* 
* 

## Eksterne lenker
* 
* 
*  for EM på skøyter 1990 for kvinner.
*  for EM på skøyter 1990 for menn.
*  Resultater (ny) på www.ISU.html.infostradasports.com sine sider og Resultater (gammel, arkivert bare for menn) på data.**ISU**results.eu
*  Medaljer nasjonsvis og resultater for kvinner samt menn (ufullstendig, mangler sveitseren Notker Ledergerber) på The-Sports.org
* 
* 
;Avisartikler fra Bokhylla.no
* 
;Videoer på YouTube
*  med 1t 16min 28sek
*  med 45min 43sek
*  med 1t 26min 37sek
*  med 6min 38sek
*  med 1t 16min 27sek
*  med 22min 19sek
Sverige under Sommer-OL 1980

**Sverige under Sommer-OL 1980**. 145 sportsutøvere fra Sverige deltok i flere sporter under Sommer-OL 1980 i Moskva. Sverige kom på 11.-plass med tre gull- tre sølv og seks bronsemedaljer.

## Medaljer

 
## Medaljevinnerne
Där björkarna susa

**''«Där björkarna susa»** *er en [[Finland|finsk]] [[vise]]. Teksten er et [[dikt]] av [[Viktor Sund]] (1915) som ble tonesatt av [[Oskar Merikanto]].

== Svenske innspillinger ==
Sangen har ligget på [[Svensktoppen]] to ganger:

* Den første gang var en singleinnspilling med [[Jailbird Singers]] ([[Metronome]] J 670). Den lå på listen i 21 uker i perioden 30. januar-19. juni 1965, med en tredjeplass som høyeste resultat.
* Den andre gang var en singlelinnspilling med [[Hootenanny Singers]] (Polar POS 1165). Den lå på listen i fem uker i perioden 31. desember 1972-28. januar 1973, med en tredjeplass som høyeste plassering.

Sangen har også blitt spilt inn på plate av blant annet [[Curt Haagers]] og [[Thorleifs]].

[[Lotta Engberg]] spilte den inn som duett med [[Jan Carlsson]] på deres [[visepop]]album *Man & kvinna* fra 2005.

== Norske versjoner ==
Det finnes en kristen norsk tekst med tittelen «Golgata, det beste sted av alle». [[Kåre Mørkestøl]], sang, spilte den inn 28. mai 1965. Sangen ble utgitt på EP-platen Harmoni HEP&nbsp;241.

[[Arne Riis]] har skrevet en verdslig norsk tekst. Den norske tittelen er «Der bjørkene suser». Sangen ble utgitt på LP-platen *Frem fra Glemselen kap.16 * med [[Rita Engebretsen]],  (PolyGram) i 1986.

== Gjenbruk av melodi ==
Den kristne sangen *Vi går igjennom verden bare denne ene gang* er diktet på samme melodi.

Likeledes ble melodien gjenbrukt til den norske, lokalpatriotiske «[[Solør-visa]]», som blant annet er innspilt av Rita Engebretsen på LP-platen *Frem fra Glemselen kap. 12''.

## Referanser
Mattie McDonagh

**Mattie McDonagh** (født 1936, død 2005) var en berømt gælisk fotballspiller fra Ballygar, Irland.

## Referanser


## Eksterne lenker
* hoganstand.com Biografi i Hogan Stand Magazine fra 1992
Farväl till sommaren

**«Farväl till sommaren»** er en svensk vise av Lasse Berghagen.

Berghagen skrev sangen en sensommerdag i Fjällbacka i Bohuslän. Sangen inngikk i ett av hans krogshower på Berns.

«Farväl till sommaren» ble en stor fremgang for Sven-Ingvars med Sven-Erik Magnusson, som spilte den inn på singlen Philips 6015&nbsp;176 i 1976. Den lå på Svensktoppen i elleve uker i 1976-1977, hvorav på en førsteplass. Sven-Ingvars med Sven-Erik Magnusson utgav den også på LP-platen *Playa Blanca* (Phillips 6316&nbsp;093) i 1976.

Også Berghagen selv har spilt den inn på plate samt Roland Cedermark.

## Norsk versjon
Gunnar Jørstad har skrevet en norsk tekst. Den norske tittelen er «Farvel til sommeren». Kjell Vidars utgav den på LP-platen *Hjula i gang* (Snowflake CLP 3033) i 1982. Før den tid gav Gluntan den ut i 1977 på platen "Nå er vi her igjen"

## Referanser
Telemark rundt

**Telemark rundt** (1971–1980) var et sykkelløp arrangert av Grenland Sykleklubb i Skien,
under ledelse av Ole Aspaas (1941 – 2003).

Det var den tids eneste etapperitt i Norge og gikk over fire dager,
i slutten av juni eller tidlig juli.  Løypa på drøyt 600 kilometer 
var innom steder som Larvik, Arendal, Gaustadtoppen, Rjukan, Rauland, Drammen og Skien.
Etter flere år med underskudd ble rittet ikke arrangert etter 1980.
Vinnerne var:
*1971 Thorleif Andresen 
*1972 Knut Knudsen 
*1973 Jan Erik Gustavsen 
*1974 Jostein Wilmann 
*1975 Harry Hanus (FIN)
*1976 Geir Digerud 
*1977 Jostein Wilmann 
*1978 Jostein Wilmann 
*1979 Geir Digerud
*1980 Geir Digerud  

## Referanser
Lehet Más a Politika!

**Lehet Más a Politika** (LMP), (norsk: «Politikk kan være annerledes!») er et ungarsk politisk parti, stiftet i 2009. Det ble stiftet på grunnlag av en frivillig organisasjon som oppstår året før, med hensikt å reformere Ungarns politiske system
Partiet har en politisk profil som ligger nær opptil andre såkalte *grønne partier* i Europa, og er medlem av Det europeiske grønne partiet. 
__NOTOC__
## Program

Partiet har et hovedfokus på miljøvern, bærekraftig utvikling, og bekjempelse av angivelig korrupsjon innen dagens politiske elite. Partiet aviser høyre/venstre-aksen i politikken.

## Valgresultater

Partiet fikk 75&nbsp;522 stemmer (2,61%) ved Europaparlamentsvalget i Ungarn 2009, noe som ble ansett for ganske mye for et helt nyetablert parti, men allikevel langt under sperregrensen på 5% for å få valgt en representant. 

Ved Parlamentsvalget i Ungarn 2010 fikk partiet 7,48% i den første valgomgangen 11. april, og nådde slik over sperregrensen, men klarte ikke å få valgt inn noen representant direkte i første valgomgang.

## Referanser


## Eksterne lenker
*
EM på skøyter 1991

**EM på skøyter 1991** ble avholdt den 18., 19. og 20. januar 1991 på kunstisbanen i Zetra i Sarajevo i delrepublikken Bosnia-Hercegovina, Jugoslavia.

Tittelforsvarer for kvinner fra året før i Heerenveen var Gunda Kleemann og for menn Bart Veldkamp. Gunda Kleemann forsvarte tittelen, mens Johann Olav Koss tok sitt første og eneste europamesterskap.

## Kvinner
### Medaljer
;Sammenlagtmedaljer

;Distansemedaljer

### Sammenlagt
Tall bak navn er antall deltagelser i mesterskapet.

*NCxx er ikke kvalifisert til den avsluttende siste 5 000 meteren.

## Menn
### Medaljer
;Sammenlagtmedaljer

;Distansemedaljer

### Sammenlagt

*NCxx var ikke kvalifisert til den avsluttende siste 10 000 meteren.

## Kilder
* 
* 

## Eksterne lenker
* 
* 
* 
*  for EM på skøyter 1991 for kvinner.
*  for EM på skøyter 1991 for menn.
*  Resultater (ny) på www.ISU.html.infostradasports.com sine sider og Resultater (gammel, arkivert bare for menn) på data.**ISU**results.eu
*  Medaljer nasjonsvis og resultater for kvinner samt menn (ufullstendig, mangler 2 diskvalifiserte løpere briten  McNicoll og østerrikeren  Hadschieff) på The-Sports.org
* 
* 
;Avisartikler fra Bokhylla.no
* 
* 
* 
* 
* 
* 
;Videoer på YouTube
*  med 1t 13min 45sek
*  med 6min 11sek
*  med 1t 13min 51sek
*  med 37min 15sek
*  med 1t 13min 41sek
*  med 28min 50sek
Det grodde fram

***Det grodde fram – Trondheim 1940 – 1945*** er en norsk dokumentarfilm fra 1947.

Filmen er av Lyder Selvig, som var leder for kinodriften i Trondheim fra 1940 til 1956. Filmen inneholder filmopptak fra Trondheim tatt av filmfotograf Paul Berge i 1940, og så på nytt i 1945, for å vise tyskernes fremferd under andre verdenskrig. Filmen viser også hvordan motstandsbevegelsen «grodde frem» i området, derav tittelen. Motstandsmennene Odd Sørli, Erik Gjems-Onstad og Torfinn Bjørnaas deltok i filmen.

Kommentarene er av Henry Røsoch.

## Referanser


## Eksterne lenker
*